
Ne-au vândut blindate vechi de peste 10 ani. Americanii se jură că sunt 
noi-nouţe 

Transportoare second-hand pentru România 


România va achiziţiona 16 transportoare AAV - Assault Amphibious Vehicles, 
pentru debarcare, din SUA, iar americanii se jură că sunt noi-nouţe. Sindicaliştii 
din industria de apărare ne spun însă că acestea sunt tot second-hand-uri, 
pentru că au fost fabricate acum peste 10 ani. În locul vechiturilor americane, 
Ministerul Apărării Naţionale putea cumpăra transportorul blindat flotabil SAUR 
2, produs în ţară, care avea aceleași dotări și era mai ieftin. 


Președintele Alianţei Sindicatelor din Industria de Apărare și Aeronautică (ASIAA), 
Constantin Bucuroiu, a reproșat Guvernului că achiziționează din nou transportoare 
americane, în loc să comande transportorul românesc SAUR 2. Acesta a arătat că, pe 
lângă faptul că transportorul american este second-hand, chiar americanii au renunțat la 
el, pentru că manevrarea pe șenile este greoaie. 


"Noi luăm acele 16 transportoare de la americani, AAV - Assault Amphibious Vehicles, 
pentru debarcare, dar eu nu înțeleg de ce le luăm noi, în timp ce chiar SUA renunţă la 
aceste șenilate care fac aceste operațiuni și merg pe achiziţia de transportoare 8x8 
flotabile de la Iveco. Și asta pentru că este un transportor care se folosește mult mai greu 
decât un transportor pe roți. Firma italiană Iveco fabrică transportoarele flotabile pe roți 
împreună cu o altă firmă americană, BAE Systems, pentru că, se știe, americanii nu 
cumpără nimic din exterior dacă nu este făcut împreună cu o firmă din SUA. Cele 16 
transportoare pe care le cumpără România din SUA sunt tot second-hand, deși ei spun că 
nu au fost folosite. Dar mă îndoiesc că nu au fost folosite, mai ales că au o vechime de 


peste 10 ani”, ne-a declarat Constantin Bucuroiu, președintele ASIAA. Acesta a arătat că 
la fel de bine s-ar fi putut cumpăra 16 bucăți de SAUR 2 românesc, care este flotabil, care 
îndeplinește condiţiile de rezistenţă la gloanţe și la mine ca și celelalte și care făcea 
misiuni de luptă mult mai bine și mult mai rapide decât cele americane. 


Pe Tilvăr nu-l interesează industria de apărare românească 


SAUR 2 este un transportor blindat flotabil care așteaptă comenzi de la Ministerul Apărării 
Naționale, susțin sindicaliștii din sector. Dacă ministerul vrea să cumpere, în momentul 
acela, având în vedere că nu a comandat nimic până acum, este nevoie de 6 luni pentru 
achiziția materialelor și, în următorul an, se pot fabrica până la 52 de bucăţi. "Un SAUR 2 
este mai ieftin cu cel puţin 30% față de AAV, cu aceleași dotări. În plus, ar sprijini și 
industria de apărare din țara noastră, întorcându-se la bugetul statului 40% din cheltuieli. 
Polonezii au cumpărat transportoare de la americani, dar, în același timp, au comandat 
400 de transportoare din industria proprie. La noi însă, ministrul Apărării, Angel Tilvăr, 
care nu știu cum a ajuns ministru, a spus că pe el nu îl interesează industria de apărare 
românească”, a afirmat președintele ASIAA, Constantin Bucuroiu. 


Totul pentru SUA 


România nu a obținut, în baza contractului de offset, decât operaţiunea de asamblare la 
Piranha 5, la care lucrează doar 140 de oameni din industria de apărare, componentele 
fiind fabricate de SUA și Elveţia. Potrivit contractului inițial, țara noastră trebuia să 
cumpere 227 de transportoare Piranha 5 neflotabile, după care să achiziționeze 
transportoare flotabile. 


"Acum s-a schimbat decizia de achiziţie și s-a prelungit cu încă 150 de transportoare 
neflotabile, costurile totale fiind de peste 1,7 miliarde de dolari. Eu susțin în continuare 
că, pentru ceea ce avem noi ca relief în România, mai ales că avem foarte multe râuri, 
care au început să se umfle tot mai des, devine o problemă dacă pot folosi Piranha în altă 
parte decât pe câmpii. Varianta SAUR 2 este cea mai bună, pentru că este un transportor 
cu o greutate de 22-24 de tone, față de peste 27 de tone, cât are Piranha, și care poate 
să urce pe terenuri accidentate chiar în zone muntoase și, evident, să treacă prin apă, că 
e flotabil. Înălțimea Piranha este mare și are un centru de greutate dezechilibrat, de 
aceea este foarte greu să urci un deal cu el, știindu-se că România are, în multe zone, un 
pământ destul de argilos”, ne-a precizat Constantin Bucuroiu, președintele ASIAA. 


Misiunile de luptă, tot cu TAB și Zimbru 


În teatrele de operaţiuni din Irak și Afganistan România a deplasat 6 transportoare 
Piranha 3, care nu au făcut niciun kilometru de misiune în teritoriu, fiind staționate în 
baze, susțin sindicaliștii din industria de apărare. În schimb, armata română folosea TAB 
C 71, C 77, C 79 și Zimbru, transportoarele noastre vechi, care făceau sute de kilometri 
de misiuni în munți, în Irak și Afganistan. 


"Şi, în toate misiunile transportoarelor blindate românești, doar un singur militar a murit. 
Deci putem spune că acestea au protejat viața soldaţilor români. Și astăzi le avem în 
dotarea Armatei și fac mentenanţa la Uzina Automecanica Moreni, unde se aduc la o 
formă revitalizată, pentru a face misiuni încă 10 ani de acum încolo. Despre Piranha 3 nu 
ştiu să fi făcut vreo misiune în câmpul de luptă. În total, România a achiziționat 42 de 


transportoare Piranha 3. În ţară nu le-am folosit, stau prin baze, pentru că noi nu avem 
muniție nici să ne antrenăm”, ne-a mai declarat președintele ASIAA, Constantin Bucuroiu. 

DELIR la MAE: NE BATEM PE BURTĂ CU SUA! 


Ne-au vândut blindate vechi de peste 10 ani. Americanii 
se jură că sunt noi-nouţe 


Războiul din Ucraina a demascat ipocrizia Europei 


DIICOT SPARGE ENIGMA! ÎNCEPE JIHADUL ANTIDROG! 


ATENȚIE! DNA FURĂ DOSARELE DIICOT! 


Au scăpat porumbelul. Viitoarea pandemie, provocată de 
o nouă tulpină de gripă 


SE ÎNTOARCE BULIBAȘA! 


CARMEN, EA ESTE PRIMA BLONDĂ A ȚĂRII! 


Alege ce citeşti! 


DELIR la MAE: NE BATEM PE BURTĂ CU SUA! 


Deja este clar că nici măcar viitorul “ciocan” electoral nu le va putea scoate din cap politicienilor români "rezilienţa”! Rezilienţa 
aia care nici măcar... 

Comisar europeanu să fii, castel în Franţa să ai 


Au scăpat porumbelul. Viitoarea pandemie, provocată de o nouă tulpină de gripă 


Centru rezidenţial din Capitală, închis temporar de autorităţi, în urma unor verificări. Ce 


nereguli s-au găsit - FOTO 


Se dă lege. Accesul populaţiei în pădurile ţării va fi interzis 


Pateu și zacuscă pentru milionari 


Baricada Folk revine la Brezoiul Lumii 


De ce China nu este atât de puternică pe cât crede Occidentul 


Războiul din Ucraina a demascat ipocrizia Europei 


Site-ul unde clienţii Wizz Air pot depune plângeri pentru rezolvarea problemelor/ANPC-ul 
nu poate interveni 


BREAKING NEWS. Un tramvai a deraiat în București. Unde s-a întâmplat totul/Ce a anunţat 
STB 

